Naša zn.: 12-10/5769/DG.2/5/Gr-2                                                        Bratislava  5. mája 2010

R o z h o d n u t i e

Mestská časť Bratislava-Petržalka ako príslušný špeciálny stavebný úrad pre miestne komunikácie III., IV. triedy a účelové komunikácie (ďalej len špeciálny stavebný úrad) podľa
§ 3a  ods. 4) zákona č. 135/1961 Zb. o pozemných komunikáciách (cestný zákon) v znení neskorších predpisov, § 120 ods. 1) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, čl. 74 písm. b) Štatútu hlavného mesta SR Bratislavy, podľa § 66 stavebného zákona, § 46 zákona č. 71/1967 Zb. o správnom konaní (správny poriadok) v znení neskorších predpisov, na základe žiadosti zo dňa 29.3.2010, stavebníka: Mestská časť Bratislava-Petržalka, Kutlíkova 17, 851 12 Bratislava, zastúpeného starostom a stavebného konania
                                                                                                                                             
                                                              p o v o ľ u j e

stavbu:  	„Revitalizácia Ovšistského námestia“
 objekt:  SO 02 Spevnené plochy,

na pozemku parc.č. 765, katastrálne územie Petržalka.
Mestská časť Bratislava-Rusovce, ako príslušný stavebný úrad pre územné rozhodovanie, určený Krajským stavebným úradom vydal na uvedenú stavbu rozhodnutie o umiestnení stavby č. UKSP 619-TX1/2009,2010-Kch-1 dňa 13.1.20010. Objekt  inžinierskej stavby SO 02 je umiestnený na pozemku parc. č.  765 v katastrálnom území Petržalka. 
   
Predmetom stavby je vybudovanie chodníka pre peších šírky  5,0 m a spevnených komunikačných plôch v rámci revitalizácie námestia. 

Na uskutočnenie stavby sa určujú tieto záväzné podmienky:
1.	Stavbu realizovať podľa projektovej dokumentácie overenej v stavebnom konaní,
ktorú vypracoval Ing. Martin Kerak, apríl 2010. Prípadné zmeny nesmú byť realizované
bez predchádzajúceho povolenia  stavebného úradu.
2.	Stavbu nesmie stavebník začať realizovať, pokiaľ stavebné povolenie nenadobudne právoplatnosť,   § 52 zákona č. 71/1967 Zb. o správnom konaní.
3.	Stavebník je povinný oznámiť stavebnému úradu do 15 dní po ukončení výberového konania, zhotoviteľa stavby oprávneného realizovať pozemné komunikácie a preukázať jeho odbornú spôsobilosť, § 62 ods. 1) písmeno d) stavebného zákona. 
4.	Stavebník je povinný oznámiť špeciálnemu stavebnému úradu začatie stavby najneskôr  do 5 dní odo dňa začatia prác.
5.	Stavebné povolenie stráca platnosť, ak sa stavba nezačne do 2 (dvoch) rokov odo dňa nadobudnutia právoplatnosti tohto stavebného povolenia.
6.	Stavebník zabezpečí vytýčenie priestorovej polohy stavby organizáciou k  tomu          oprávnenou.
7.	Stavebník je povinný na viditeľnom mieste stavbu označiť údajmi, kto a kedy stavbu povolil, stavebníka (obchodné meno a sídlo), termín začatia a termín ukončenia stavby.
8.	Stavebník je povinný pred začatím stavby požiadať majiteľov podzemných inžinierskych 
sietí o ich presné vytýčenie a počas výstavby dodržiavať ich ochranné pásma v zmysle príslušných predpisov a noriem. 
9.	Stavba bude dokončená najneskôr do  30.5.2012. 
10.	Pri realizácii stavby sa musia dodržiavať predpisy týkajúce sa bezpečnosti práce a technických zariadení a musí sa dbať na ochranu zdravia pri práci na stavenisku.
11.	Stavebník je povinný výkopové práce v ochrannom pásme vedení vykonávať ručne, bez používania strojných mechanizmov. Zemnými prácami odkryté vedenia je stavebník povinný riadne zaistiť proti poškodeniu, a  tým zabezpečiť ich plynulú  prevádzkyschopnosť.
12.	Stavebník je povinný udržiavať čistotu a poriadok na stavenisku.
13.	Stavebník je povinný počas výstavby udržiavať čistotu na stavbou znečisťovaných komunikáciách a verejných priestranstvách, v suchom a veternom počasí zabezpečiť  ich kropenie a dbať o pravidelné čistenie vozidiel pri výjazde zo stavby.
14.	Stavebník je povinný výstavbu zabezpečiť bez porušenia plynulosti a bezpečnosti cestnej a pešej premávky.
15.	Stavebník je povinný rešpektovať ustanovenia zákona č. 543/2002 Z.z. o ochrane prírody a krajiny v znení neskorších predpisov.
16.	Stavebník je povinný počas realizácie a počas vlastnej prevádzky rešpektovať všeobecné záväzné nariadenie č. 8/1993 o starostlivosti o verejnú zeleň na území hlavného mesta SR Bratislavy.
17.	Stavebník je povinný dodržiavať pri výstavbe všeobecné záväzné nariadenie Mestskej časti Bratislava – Petržalka č.1/2001 o dodržiavaní čistoty a poriadku na území mestskej časti Bratislava - Petržalka.
18.	Držiteľ odpadov je povinný odovzdávať odpady na zneškodnenie resp. zhodnotenie len fyzickým a právnickým osobám, ktoré sú na túto činnosť oprávnené.
19.	Držiteľovi odpadov sa nepovoľuje odpad skladovať, tento sa musí hneď po vytvorení odviesť k oprávnenému odberateľovi.
20.	Držiteľ odpadov bude odpady zhromažďovať podľa druhov odpadov a zabezpečí ich pred znehodnotením, odcudzením, alebo iným nežiadúcim účinkom.
21.	Držiteľ odpadov bude viesť a uchovávať evidenciu o druhoch a množstve odpadov, o ich zhodnotení a zneškodnení.
22.	Stavebník je povinný pri realizácii stavby maximálne obmedziť znečisťovanie ovzdušia sekundárnou prašnosťou, vznikajúcou pri stavebných prácach a preprave materiálu, zabezpečiť opatrenia na obmedzenie prašných emisii použitím technicky dostupných prostriedkov a zariadenia v ktorých sa manipuluje s prašnými látkami zakapotovať.
23.	Stavebník je povinný uhradiť všetky prípadné škody spôsobené na cudzích objektoch a zariadeniach pri realizácii stavby.
24.	Stavbu je možné užívať len na základe kolaudačného rozhodnutia, § 76 stavebného zákona.
25.	Stavebník je povinný pred kolaudáciou splniť ohlasovaciu povinnosť v zmysle Všeobecne záväzného nariadenia hl.mesta SR Bratislavy č.1/1995 zo dňa 23.3.1995 o digitálnej technickej mape Bratislavy.
26.	Ku kolaudačnému konaniu predloží stavebník doklady podľa § 17 a § 18 ods. 1) vyhlášky č. 453/2000 Z.z., ktorou sa vykonávajú niektoré ustanovenia stavebného zákona, vrátane dokladov o vykonaní statickej zaťažovacej skúšky v zmysle projektu stavby.

Účastníci konania ani dotknuté orgány počas stavebného konania nevzniesli žiadne námietky voči uvedenej stavbe. 

Podľa  podľa §4 ods. 1a) zákona č. 145/1995 Z .z. o správnych poplatkoch v znení neskorších predpisov je staveník oslobodený od poplatkov.

                                                O d ô v o d n e n i e
 
Stavebník,  Mestská časť Bratislava-Petržalka, Kutlíkova 17, 851 12 Bratislava, zastúpená starostom, požiadala dňa 29.03.2010 o stavebné povolenie na stavbu: „Revitalizácia Ovšistského námestia“, objekt:  SO 02 Spevnené plochy. Uvedeným dňom začalo stavebné konanie.
Špeciálny stavebný úrad v stavebnom konaní preskúmal predloženú žiadosť
z hľadísk uvedených v § 62 stavebného zákona. Po doplnení podania správny orgán oznámil dňa 6.4.2010 začatie stavebného konania  verejnou vyhláškou všetkým účastníkom konania, pričom dotknuté orgány štátnej správy boli upovedomené jednotlivo v zmysle § 61 stavebného zákona. Verejná vyhláška bola vyvesená po dobu 15 dní na úradnej tabuli Miestneho úradu mestskej časti Bratislava-Petržalka, pričom posledný deň vyvesenia bol dňom doručenia. Špeciálnemu stavebnému úradu boli dobre známe pomery staveniska a žiadosť, spolu s prílohami a doplnenými dokladmi poskytovala dostatočný podklad
pre vydanie stavebného povolenia, preto v súlade  s § 61 ods.2 stavebného zákona upustil v konaní od miestneho zisťovania a ústneho pojednávania.. Účastníci stavebného konania a dotknuté orgány mohli svoje námietky uplatniť do 7 pracovných dní odo dňa doručenia oznámenia a zároveň mohli nahliadnuť do podkladov rozhodnutia a projektovej dokumentácie. Nikto z účastníkov konania a dotknutých orgánov nepožiadal o nahliadnutie do spisového materiálu. Počas stavebného konania neboli vznesené žiadne námietky účastníkmi konania a pripomienky boli zapracované do podmienok tohoto stavebného povolenia. Stavba  nie je v rozpore s verejnými záujmami chránenými stavebným zákonom a osobitnými predpismi a neboli zistené také dôvody, ktoré by bránili vydaniu tohoto stavebného povolenia. 
Z horeuvedených dôvodov mestská časť Bratislava-Petržalka ako príslušný špeciálny stavebný úrad rozhodla tak, ako je uvedené vo výrokovej časti tohto rozhodnutia.

P o u č e n i e

Proti tomuto rozhodnutiu je možné podať odvolanie do 15 dní odo dňa jeho oznámenia
na Mestskej časti Bratislava-Petržalka, Kutlíkova ul. č.17, 852 12 Bratislava 5. Toto rozhodnutie je možné preskúmať súdom až po vyčerpaní riadnych opravných prostriedkov.

Milan F t á č n i k
starosta